Sveitsin liittoneuvosto

Sveitsin liittoneuvosto (, , , ) on seitsenjäseninen toimeenpaneva neuvosto, joka toimii sekä Sveitsin hallituksena että valtionpäämiehenä. Kukin jäsen johtaa ministeriötä Sveitsin liittohallituksessa.

Liittoneuvosto vakinaistettiin vuoden 1848 perustuslaissa valaliiton korkeimmaksi valtaelimeksi. Siihen aikaan kun perustuslaki kirjoitettiin, ei esimerkkejä juuri ollut. Vaikka perustuslakiin otettiin vaikutteita Yhdysvaltain perustuslaista, siihen otettiin kollektiivinen johto perinteisen mallin mukaan presidenttijohtoisen sijaan.

Liittoneuvoston jäsenet valitaan parlamentin molempien kamarien yhteisistunnossa nelivuotiskaudelle salaisessa äänestyksessä. Jokainen Sveitsin kansalainen voidaan valita neuvostoon, mutta käytännössä sen jäsenet ovat parlamentaarikkoja, tai harvemmin puolueiden nimittämiä kantonien hallituksien jäseniä. Jäsenet on kuitenkin sovittu puolueiden kesken edeltä, eikä äänestyksessä ole jännitystä. Paikat jaettiin vuosikymmeniä konsensusperiaatteella, vuodesta 1959 eteenpäin on ollut käytössä ns. Zauberformel, jonka perusteella puolueet saavat jäseniä neuvostossa paikkamääriensä suhteessa, käytännössä siten että suuremmat kolme saavat kaksi jäsentä ja pienempi yhden.http://www.britannica.com/EBchecked/topic/756089/Zauberformel  Tämä käytäntö kuitenkin rikkoutui joulukuussa 2007, kun oikeistopopulistisen Sveitsin kansanpuolueen johtaja Christoph Blocher jätettiin hallituksen ulkopuolelle ja hän vei puolueensa oppositioon.

Joka vuosi parlamentti valitsee yhden liittoneuvoston jäsenistä vuoden ajaksi liittopresidentiksi. Hänellä ei ole muista eroavia valtaoikeuksia ja hän jatkaa oman ministeriönsä johtamista. Yleensä puheenjohtajuus kulkee vanhimmasta lähtien, ja edellisen vuoden varapresidentistä tulee presidentti. Presidentti ei ole valtionpäämies, vaan liittoneuvosto kokonaisuudessaan. Ulkomailla vierailee yleensä ulkoministeriötä johtava jäsen, mutta traditio on muuttumassa. Ulkomaiset vieraat neuvosto tapaa kokonaisuudessaan.

Liittoneuvosto tapaa viikoittain joka keskiviikko Bundeshausissa Bernissä. Tapaamisissa on mukana myös liittokansleri eli hallituksen kansliapäällikkö sekä varakanslerit.

 Liittoneuvoston jäsenet 

Vuonna 2023 liittoneuvoston jäsenet ovat seuraavat:
 Jäsen Kuva Neuvostossa alkaen Puolue Kantoni Asema Alain Berset50px 1. tammikuuta 2012 Sveitsin sosiaalidemokraattinen puolue 14px Fribourg liittopresidentti vuonna 2020, sisäasiainministeriön johtaja Guy Parmelin50px 1. tammikuuta 2016 Sveitsin kansanpuolue 14px Vaud talous-, koulutus- ja tutkimusministeriön johtaja Ignazio Cassis 50px 1. marraskuuta 2017 Sveitsin liberaalipuolue 14px Ticino ulkoasiainministeriön johtaja Viola Amherd50px 1. tammikuuta 2019 Sveitsin kristillisdemokraatit 14px Valais varaliittopresidentti vuonna 2023, puolustus-, pelastus- ja urheiluministeriön johtaja Karin Keller-Sutter50px1. tammikuuta 2019 Sveitsin liberaalipuolue 14px St. Gallen valtiovarainministeriön johtaja Albert Rösti 50px 1. tammikuuta 2023 Sveitsin kansanpuolue 14px Bern ympäristö-, liikenne-, energia- ja viestintäministeriön johtaja Élisabeth Baume-Schneider50px 1. marraskuuta 2023 Sveitsin sosiaalidemokraattinen puolue 14px Jura oikeus- ja poliisiministeriön johtaja

 Katso myös 
Luettelo Sveitsin liittopresidenteistä

 Lähteet 

 Aiheesta muualla 
 Sveitsin liittoneuvoston viralliset Internet-sivut

Luokka:Hallitukset
Luokka:Sveitsin politiikka